Vysvetlenie súťažných podkladov č. 3:
Otázka č.1: 
k časti B.1 Súťažných podkladov, konkrétne k bodu 7.2.7. 
V zmysle uvedeného bodu jednotková cena liekov nesmie byť vyššia ako 65,00 % maximálnej výšky UZP za 1 balenie lieku v eurách bez DPH podľa platného Zoznamu kategorizovaných liekov v čase dodania lieku. Nakoľko výška UZP v sebe už zahŕňa príslušnú DPH, prosím, potvrďte naše porozumenie, že jednotková cena liekov bez DPH nesmie byť vyššia ako 65,00 % zo sumy, ktorá zodpovedá (i) maximálnej výšky UZP mínus (ii) DPH obsiahnutá (zahrnutá v UZP). 
Príklad:
392,60 € – 10 % DPH v nej obsiahnutá = 356,91 €
65 % z 356.91 € = 231.99 €
Teda, jednotková cena liekov bez DPH nesmie byť vyššia ako 231.99 EUR za 1 balenie lieku v eurách
Odpoveď:
Určenie jednotkovej ceny lieku v zmysle uvedeného príkladu  je zo strany uchádzača správne.  
 
Otázka č. 2: 
k časti B.1 Súťažných podkladov, konkrétne k bodu 7.2.7. 
Nakoľko v súčasnosti sú podľa platného Zoznamu kategorizovaných liekov stanovené (ešte, resp. zatiaľ) v rámci referenčnej skupiny dve rôzne maximálne výšky UZP za 1 balenie lieku (UZP pre liek Ogivri je odlišná od ostatných UZP), prosím, vysvetlite a ozrejmite, z ktorej UZP máme pre účely splnenia podmienky bodu 7.2.7. vychádzať.
Odpoveď:
Podľa § 9 vyhlášky č.435/2011 Z.z. o spôsobe určenia štandardnej dávky liečiva a maximálnej výšky úhrady zdravotnej poisťovne za štandardnú dávku liečiva, sa prehodnotenie úhrad poisťovne  vykonáva tak, aby rozhodnutia nadobudli vykonateľnosť k prvému dňu kalendárneho štvrťroka.  
Ďalej treba dodať, že pre konečnú cenu, ktorá sa bude uplatňovať v prípade úspešného verejného obstarávania na predmet zákazky bude vždy  platiť podmienka uvedená v bode 7.2.7., súťažných podkladov, ktorá je záväzná pre dodávateľa. V čase predkladania ponúk jednotlivými uchádzačmi, je potrebné dodržať stanovenú podmienku v bode 7.2.7. , nie je bližšie špecifikované,  z ktorej UZP  treba vychádzať v danom čase.